373/2005

V og F voru, ásamt fleirum, ákærðir fyrir að hafa staðið saman að innflutningi á 1000 töflum með ávana- og fíkniefninu MDA-klóríð og 131,63 g af kókaíni, ætluðu til söludreifingar hér á landi, með því að hafa lagt fram fé til kaupanna. Báðir ákærðu kröfðust mildunar á refsingu og að hún yrði skilorðsbundin í heild eða að hluta. Þá neitaði V að hafa komið að innflutningi á umræddu magni af kókaíni og krafðist sýknu af þeim hluta ákærunnar. Hins vegar þótti sannað að hann hafi einnig gerst sekur um þá háttsemi. Við mat á refsingu ákærðu var meðal annars litið til þess að auk þess að fjármagna fíkniefnakaupin hugðust þeir koma megninu af efnunum í sölu. V átti að baki nokkurn sakarferil og þótti hæfileg refsing hans tveggja ára fangelsi en refsing F átján mánaða fangelsi.

Dómur Hæstaréttar.

Mál þetta dæma hæstaréttardómararnir I-kvk-nf B-kvk-nf, J-kk-nf S-kk-nf G-kk-nf og Ó-kk-nf B-kk-nf Þ-kk-nf.

Ríkissaksóknari skaut máli þessu til Hæstaréttar 8. ágúst 2005 að ósk ákærðu og í samræmi við yfirlýsingar þeirra um áfrýjun, en jafnframt af hálfu ákæruvalds, sem krefst staðfestingar á sakfellingu héraðsdóms en þyngingar á refsingu ákærðu.

Ákærði V-kk-nf krefst þess að hann verði sýknaður af þeim sakargiftum að hafa staðið að innflutningi á 131,63 grömmum af kókaíni til söludreifingar hér á landi samkvæmt 4. tölulið ákæru, sbr. 2. tölulið. Að öðru leyti krefst hann mildunar á refsingu og að hún verði skilorðsbundin að öllu leyti eða að hluta.

Ákærði F-kk-nf Þ-kk-nf krefst mildunar á refsingu og að hún verði skilorðsbundin að öllu leyti eða að hluta.

Með vísan til forsendna hins áfrýjaða dóms er sannað að ákærði V-kk-nf hafi gerst sekur um þá háttsemi, sem lýst er í upphafskafla ákæru og 4. tölulið hennar.

Fram er komið í málinu að ákærðu hugðust hvor um sig selja megnið af þeim 500 MDA-klóríð töflum, sem komu í hlut hvors þeirra. Brot ákærða V-kk-ef var framið áður en hann var dæmdur fyrir líkamsárás 10. mars 2004 í fjögurra mánaða fangelsi, skilorðsbundið í þrjú ár. Hann rauf því ekki skilorð þess dóms með því broti sem hér er til meðferðar. Verður refsing hans nú ákveðin í einu lagi með vísan til 60. gr. almennra hegningarlaga nr. 19/1940, sbr. 77. gr. og 78. gr. laganna. Við ákvörðun refsingar ákærða F-kk-ef Þ-kk-ef ber sérstaklega að taka tillit til þess að hann var ungur að árum er hann framdi brotið, sbr. 4. tölulið 1. mgr. 70. gr. almennra hegningarlaga. Þá verkar til þyngingar refsingar beggja ákærðu að þeir frömdu verknaðinn í félagi við fleiri menn, sbr. 2. mgr. sama ákvæðis. Að þessu athuguðu en að öðru leyti með vísan til forsendna héraðsdóms verður hann staðfestur um refsingu ákærðu.

Ákvæði héraðsdóms um upptöku fíkniefna er varðar ákærðu verða staðfest.

Ákærðu verða dæmdir til að greiða sakarkostnað í héraði eins og segir í dómsorði og fyrir Hæstarétti samkvæmt yfirliti ríkissaksóknara um málskostnað og ákvörðun Hæstaréttar um málsvarnarlaun. Málsvarnarlaun skipaðra verjenda þeirra verða ákveðin að meðtöldum virðisaukaskatti eins og greinir í dómsorði.

Dómsorð:

Ákvæði héraðsdóms um refsingu ákærðu, V-kk-ef V-kk-ef og F-kk-ef Þ-kk-ef B-kk-ef, skulu vera óröskuð.

Ákvæði héraðsdóms um upptöku fíkniefna skulu vera óröskuð.

Ákærðu greiði allan sakarkostnað í héraði og fyrir Hæstarétti, þar með talin málsvarnarlaun skipaðra verjenda sinna, samtals 1.220.786 krónur, þó þannig að þeir greiði þar af óskipt kostnað fyrir Hæstarétti vegna ágripsgerðar, 44.148 krónur, og óskipt í félagi við aðra meðákærðu í héraði kostnað vegna matsgerðar Háskóla Íslands, 130.838 krónur.

Ákærði V-kk-nf greiði málsvarnarlaun skipaðs verjanda síns í héraði og fyrir Hæstarétti, H-kk-ef I-kk-ef hæstaréttarlögmanns, samtals 572.700 krónur og ákærði F-kk-nf málsvarnarlaun skipaðs verjanda síns í héraði og fyrir Hæstarétti, L-kk-ef K-kk-ef hæstaréttarlögmanns, samtals 473.100 krónur.